Robin Gibb

Robin Hugh Gibb (født 22. desember 1949, død 20. mai 2012 i London) var en britisk sanger og sangskribent. Han er best kjent for å være medlem i Bee Gees, som han startet sammen med tvillingbroren Maurice Gibb og storebroren Barry Gibb. Han hadde også en yngre bror, Andy Gibb, som også var en svært populær sanger. 

Han var født på Isle of Man av engelske foreldre. Familien flyttet senere til Manchester før de slo seg ned i Brisbane i Australia. Gibb begynte sin karriere som del av familietrioen og da gruppen fikk suksess returnerte de til Storbritannia. Gruppen ble deretter verdenskjente.

I 2004 mottok Bee Gees ordenen Order of the British Empire. De fikk utmerkelsen for sitt «bidrag til musikk».'Bitter-sweet' trip to palace for Bee Gees. Telegraph. Besøkt 21. mai 2012 Med rekordsalg av plater anslått til 200 millioner eksemplarer, ble Bee Gees et av verdens mest suksessrike popband noensinne.Kellerman, Andy. "[ Robin Gibb]." Allmusic.com URL besøkt 13. august 2009.

Den 14. august 2010, mens han hadde opptredener i Belgia, begynte Gibb å føle magesmerter. Den 18. august ble han fraktet til sykehus i Oxford, England og gjennomgikk akutt kirurgi på grunn av en blokkert tarm. Dette var samme tilstand som tvillingbroren Maurice døde av i januar 2003. Gibb var snart restituert og var snart med på konserter i New Zealand og Australia. Den 20. november 2011, ble det avslørt at Gibb hadde blitt diagnostisert med leverkreft flere måneder tidligere. 

Etter en karriere som spente over seks tiår stod Robin Gibb på scenen for siste gang i februar 2012 (i London Palladium) under en støttekonsert til ære for britisk militært personell."Bee Gees star Robin Gibb dies after cancer battle". The Telegraph. Besøkt 21. mai 2012 20. mai 2012 døde Robin Gibb 62 år gammel etter lengre kreftsykdom."Robin Gibb, Bee Gees Co-Founder, Dies at 62". Time. Besøkt 21. mai 2012

Musikkhistorikeren Paul Gambaccini beskrev Gibb som «en av de største skikkelsene i britisk musikkhistorie» og som «en av de beste hvite soulstemmenene noensinne», og han fremholdt Bee Gees som «den mest suksessfulle sangskapende enheten i britisk populærmusikk etter Lennon og McCartney.»"Bee Gees star Robin Gibb dies after cancer battle". The Telegraph. Besøkt 21. mai 2012

 Referanser 

 Eksterne lenker   




Kategori:Engelske sangere
Kategori:Engelske låtskrivere
Kategori:Order of the British Empire (CBE)
Kategori:Medlemmer av Rock and Roll Hall of Fame (gruppemedlem)
Kategori:Personer fra Man
Kategori:Personer fra Manchester
Kategori:Personer fra Brisbane
Kategori:Britiske tvillinger